Tervetuloa Armon kalliolle! Minä olen Petri Välimäki.
Johanneksen evankeliumia käsittelevässä kokonaisuudessa -
olemme nyt tulleet jo osaan 12 ja evankeliumin 10. lukuun.
Olemme tällä matkalla kohdanneet, kuten Johannes sanoo, -
"ja armoa armon päälle". Sitä tuo valtava, -
valtava armon lähdeteos todella meille jakaa.
Suosittelen kaikille.
Jos jollakin on semmoinen tilanne, ettet ole oikein tottunut -
lukemaan Jumalan Sanaa ja mietit, mistä pääsisit alkuun, -
Johanneksen evankeliumi on kyllä hyvin suositeltava.
Voit lukea vaikka pienen pätkän kerrallaan -
tunnustellen ja rukoillen, että Jumala avaisi sydämelle sanomaa.
Uskon, että Jeesus ja Jumala mielellään sitä kautta sinulle puhuu.
Jos kaipaat siihen apua, niin voit katsoa www.tv7.fi -
ja sieltä Arkisto ja sieltä Armon kalliolla.
Siellä kaikki Johanneksen evan- keliumia käsittelevät jaksot ovat.
Lisäksi siellä on tietysti paljon muutakin.
Kannattaa siis katsoa. Tähän meidän kannattaa ehdottomasti tutustua!
Tässä 12. jaksossa Jeesus ilmaisee, että Hän on Hyvä Paimen.
Ja myös, että Hän on portti -
tai toisen käännöksen mukaan Hän on ovi, -
jota kautta voi tulla elämään sisälle.
Tilanne on siis sellainen, että se, mitä Jeesus tässä kuvaa, -
on mitä ilmeisimmin kylän yhteinen lammastarha, -
johon paimenet toivat yöksi lampaat suojaan.
Siellä oli portilla vartija, joka vartioi tätä lammastarhaa.
Vartija päästi sisälle vain ne paimenet, -
jotka hän tunsi ja tiesi oikeiksi paimeniksi.
Myös lampaat tunsivat yksilöllisesti oman paimenensa äänen.
Vieläkin sillä seudulla on näin, -
että lampaat tuntevat oman paimenensa äänen.
Jos joku muu ääni kuului, lampaat eivät seuranneet sitä.
Kun ne kuulivat oikean paimenen äänen, sitten ne seurasivat.
Samalla tässä oli paljon syvempi opetus.
Sitä kuulijat eivät oikein ymmärtäneet.
Niinpä Jeesus jatkoi opettamista: -
Tässä näemme nyt kaksikin hyvin tärkeää näkökulmaa.
Toisaalta edellä sanottuun liittyen vain sellainen paimen, -
joka itse on tullut Jeesuksen kautta sisälle, -
joka on tullut tuon oven kautta sisälle, voi olla laumalle oikea paimen.
Se, joka yrittää tarhaan muuta kautta, mistä kautta tahansa, -
silloin on kyseessä tosi vakava asia.
Siksi jokaisen Jumalan seurakunnan paimenen ihan ensisijaisesti -
tulee itse syntisenä polvistua Jeesuksen eteen.
On pyydettävä omia syntejään anteeksi ja kutsua Jeesusta -
sydämeensä omaksi Herrakseen ja Vapahtajakseen.
Ihan ykkösasia on, että paimenetkin ovat käyneet portista sisään.
Silloin he voivat paimentaa muitakin.
Jos joku yritti lammastarhaan muualta kuin ovesta, -
jossa vartija oli, niin se oli hyvin vakava merkki, -
että nyt ei kyseessä ole oikea paimen.
Myös paimenet tarvitsevat siis välttämättä tätä reittiä, Jeesusta.
Toisaalta tähän liittyy myös aivan valtava lupaus.
Jeesus sanoo: se, joka minun kauttani tulee sisälle, pelastuu.
Pysähdypä hetkeksi miettimään tuota! Mitä Jeesus oikein sanoi?
Ihan sanatarkasti: se, joka minun kauttani tulee sisälle, pelastuu.
Minä olen ovi/portti. Joka minun kauttani tulee sisälle, pelastuu.
Eikö inhimillinen ihminen alkaisi helposti ajatella: -
Voiko se nyt ihan noin helppoa olla? Onko se vähän liian helppoa?
Voitaisiin tehdä siihen väliin vaikka kymmenenkin porrasta.
Jotkut ovat kyllä tehneet vielä paljon enemmän portaita.
Kaikenlaisia inhimillisiä juttuja, suorituksia, uskonnollisia menoja.
Jeesus toteaa vain: joka Hänen kauttaan tulee sisälle, pelastuu.
Kun sanoja on Kaikkivaltias Pyhä Jumala, joka ei ikinä valehtele, -
niin tosiasiallisesti siinä on ihan valtavan turvallinen lupaus.
Siihen jokainen Hänen kauttaan sisään tuleva, heikoinkin -
ja perin kurjaksi syntiseksi itsensä tunteva, saa luottaa.
Jeesus puhuu totta.
Jeesus jatkaa kuvaten erilaisia, varsin rikkaita lahjoja -
liittyen tähän, kun tullaan Hänen kauttaan Jumalan valtakuntaan -
Jumalan lapseksi. Kaikille, jotka ottivat Hänet vastaan, -
Hän antoi voiman tulla Jumalan lapseksi.
Tähän liittyviä rikkaita lahjoja ja mahdollisuuksia -
tässä luvussa kuvataan esimerkiksi viittä: -
vapautta, yltäkylläistä elämää, armoa, -
hyvää paimenta ja turvallisuutta.
Näistä kaikista Jeesus tässä luvussa puhuu.
Ensin hän kuvaa, että Hänen kauttaan sisään tullut lammas -
voi vapaasti käydä sisälle ja ulos ja hän on löytävä laitumen.
Hän on löytävä oman paikkansa, jossa hän saa olla -
Hyvän Paimenen seurassa ja turvassa -
ja jossa hänellä on vapaus kulkea. Vapauteen Kristus vapautti meidät.
Olkaa lujat, olkaa järkähtämättömät. Älkää antako sitoa itseänne -
uudelleen orjuuden ikeeseen (Gal. 5:1).
Jeesuksen yhteydessä oleminen tarkoittaa uudessa liitossa elämistä.
Eli synnit on annettu anteeksi, on armosta pelastettu, -
emme ole enää lain alla, vaan irti laista, -
kuolleet pois siitä, mikä piti meidät vankeina.
Ollaan vapaudessa. Se on jotain niin kallista. Apostoli sanoo: -
Vapauteen Kristus vapautti meidät. Olkaa lujat.
Älkää antako sitoa itseänne uudestaan orjuuden ikeeseen.
Ystävä, tuo Jeesuksen antama vapaus on jotain niin kallista, -
että se on asia, missä saa olla oikein luja.
Siitä ei tosiaankaan kannata lähteä yhtään mihinkään.
Sitten Hän sanoo, että varas on tullut varastamaan, tappamaan -
ja tuhoamaan, mutta Hän on tullut antamaan yltäkylläisen elämän.
Mitä on yltäkylläinen elämä?
Ensinnäkin, olen aika usein nähnyt tuohon sanaan sellaisen asenteen, -
että kun tuon sanan sanoo, -
niin tulee joku ja sanoo, että se on menestysteologiaa.
Mietipä nyt hetki vielä uudestaan, kuka tämän sanoi.
Eikö niin, ettei meillä ole lupaa leimata Jeesuksen sanoja -
joksikin teologiaksi ja sillä pyyhkiä pois se?
Kun Jeesus sanoi tulleensa antamaan yltäkylläisen elämän, -
se tarkoittaa, että Hän on tullut antamaan yltäkylläisen elämän.
On totta kyllä, että Hän myös sanoo, että pitää ottaa ristinsä.
Yltäkylläinen elämä ei selvästikään ole aina kärsimysvapaata elämää.
Sellaista Raamattu ei meille lupaa tässä ajassa.
Joudumme kantamaan ristimme ja monien ahdinkojen kautta -
meidän on mentävä taivasten valtakuntaan, -
mutta siitä huolimatta Hän antaa meille yltäkylläisen elämän.
Hän antaa meille täyden rakkautensa, täyden armonsa.
Raamatun mukaan Hänellä on kaikille valmistetut mahdollisuudet.
Hän antaa kutsumuksen ja elämän tarkoituksen.
Olemme luodut hyviä töitä varten, jotka Hän on valmistanut, -
että me niissä vaeltaisimme. Ja monet muut rikkaat aarteet.
Hän itse haluamalla haluaa, näin uskon. Hän on Hyvä Paimen.
Hän on hyvä Vapahtaja, rakastava Jumala.
Hän haluaa antaa sinulle Isän ja lapsen välisen suhteen.
Tämän maailman kivuista huolimatta Hän haluaa ja voi antaa sinulle -
todella, todella paljon hyvää.
Hän on rikas antaja. Minusta on tärkeää, -
että ihan lapsenomaisessa uskossa saamme tähän tarttua.
Meillä on hyvä Jumala ja Vapahtaja.
Tämän sanon, vaikka olen pitkään toiminut kriisipalvelutyössä -
hyvin syvästi kärsivien ihmisten rinnalla, -
monesti juuri siinä ainoana turvana se, että meillä on hyvä Jumala.
Olen tiennyt, että Hänellä on hyvä tahto tätäkin kärsivää kohtaan.
Se on jotain, joka ei katoa. Edes tämän ajan kivuissa.
Pysytään siinä. Sitten Hän jatkaa: -
Jos ajattelet, millaisen kuvan Jeesus siinä antaa, -
niin siinä on kuva kedolta, missä sudet tulevat.
Silloin palkkapaimen, joka ei välitä lampaista, jättää lampaat.
Jeesus kuvaa, että hyvä paimen antaa henkensä lampaiden puolesta.
Siis Hän on valmis puolustamaan lampaita, -
vaikka joutuisi kuolemaan sen tähden.
Aika hurja kuva, mutta vielä hurjempaa on se, että sen Jeesus teki.
Hän ei vain puhunut sitä, vaan sen Hän teki.
Hän asettui jatkuvasti halveksittujen, väheksyttyjen rinnalle, -
jotka haluttiin tuomita. Hän rakasti heitä, armahti heitä.
Hän pelkäämättä asettui heidän puolelleen.
Lopulta Hän oli valmis kuolemaan heidän puolestaan ristillä.
Hän ei vain puhunut tästä, vaan todella toteutti sen.
Se tarkoittaa, että sinä saat tietää, -
että sinulla on sellainen hyvä paimen, joka EI KOSKAAN lähde karkuun.
Mitä ikinä elämässä tulee, vaikka kaikki kääntyisivät vastaan, -
on yksi, joka ei koskaan missään tilanteessa lähde karkuun.
Hän opettaa, että Hän haluaa antaa meille ihan täyden turvallisuuden.
Edempänä 10. luvussa, jakeesta 27 eteenpäin Hän sanoo: -
Ajattelepa! Pysähdypä taas hetkeksi miettimään!
Mitä Kaikkivaltias sanoo sinulle tässä?
Hän sanoi ensin olevansa portti. Joka siitä tulee sisälle, pelastuu.
Sitten Hän lupaa, että me Hänen lampaansa saamme kuulla Häntä.
Hän lupaa niin käyvän. He kuulevat minun ääneni ja minä tunnen ne.
Minä johdatan heitä, kun he kulkevat rukoillen. (Jer. 31:9).
Saamme elää yhteydessä Häneen. Sitten Hän sanoo, -
ettei kukaan voi ryöstää heitä minun kädestäni.
Isä, joka on heidät minulle antanut, on suurempi kaikkia.
Minä ja Isä olemme yhtä.
Ajattele, mikä turva! Jeesus ottaa koko vastuun.
Aivan kuten Hepr. 7:25 sanoo: -
Voi, miten tärkeää on, että saamme pysyä Jeesuksessa!
Pysytään ihan perille asti ja rukoillaan, -
että Hän itse pitää meidät. Hän voi meidät täysin pelastaa taivaaseen.
Eikä kukaan voi ryöstää meitä Hänen kädestään. Tämä on Jeesuksen sana.
Siihen saa ja voi luottaa, mitä Hän sanoo.
Vähän myöhemmin Hän vielä sanoo yhteen ainoaan jakeeseen liittyen -
Raamattu ei voi raueta tyhjiin. Minä sanoin olevani Jumalan Poika.
Hän siis itse sanoo, että on suorastaan mahdotonta, -
että Raamattu raukeaisi tyhjiin.
Tämä on Jeesuksen kannanotto Raamattu-keskusteluun.
On ihan mahdotonta, ettei se pidä paikkaansa.
Hän sanoo tämän siinä, kun Hän on juuri antanut nämä upeat lupaukset.
Kukaan ei voi ryöstää meitä Hänen kädestään.
Tässä on meille turva. Tartutaan siihen.
Rukoillaan yhdessä, sinä siellä ja minä täällä.
Jeesus Hyvänä Paimenena armahtaa, suojelee ja siunaa koko elämän -
ja perille taivaaseen asti, mutta johdattaa myös täällä.
Rukoile mukana vaikka näin: -
Kiitos, rakas taivaallinen Isä, että saamme Jeesuksen Kristuksen -
nimessä rukoilla tänään. Sinä näet hänet, -
joka juuri nyt sinua TV:n tai tietokoneen äärellä rukoilee.
Tule hänen sydämeensä, joka nyt pyytää. Pelasta taivaaseen asti.
Anna kaikki synnit anteeksi ja siunaa koko elämä.
Herramme Jeesuksen Kristuksen armo -
ja Jumalan kestävä ja pysyvä rakkaus olkoon sinun kanssasi -
nyt, aina ja iankaikkisesti. Aamen.
Meillä on etuoikeus. Saamme olla välittämässä suurinta lahjaa: -
Jumalan armoa ja rakkautta. Tarvitsemme siihen myös sinua.
Kun tahdot olla tukemassa Armon kalliolla -ohjelmia, -
voit soittaa numeroon 0600 10077.
Näin olet mukana noin 10 eurolla.
Voit myös laittaa tukesi ruudulla näkyvälle tilille viitteen kera.
Kiitos lahjastasi.
Tekstitys: Tuula-Riitta Virrankare